o
HILLSONG TV Hän ottaa pois perustaakseen 1/2
Kiva, että seuraat ohjelmaamme.
Uskon totuuteen, jota saamme nyt kuulla.
Jeesukseen uskovien todistukset ovat hyvin innoittavia.
Kuunnellaan yksi todistus.
Kasvoin kirkossa. Olin kokenut Jumalan läsnäolon vahvana.
16-17-vuotiaana olin utelias kokeilemaan maailmaa.
Olin ollut täällä koko ikäni.
Olin elänyt uskovan elämää vanhempieni kautta.
Vuodet poissa seurakuntakodista ja -perheestä -
olivat etsimisen aikaa.
Yhtenä päivänä ystäväni kohtasi ongelmia. Hän pyysi apua.
Minulla oli pohjalla kokemus siitä, että olin tuntenut Kristuksen.
Halusin auttaa ystävääni.
Toinen ystäväni seurasi sitä ja kysyi: -
"Palaa kotiin. Miksi et ottaisi Jumalaa osaksi elämääsi?"
Hän kutsui minut ja poika- ystäväni seurakunnan tilaisuuteen.
Menimme. Muistan, kun aloin laulaa.
Löysin yhteyden Jumalaan. Kaikki minussa heräsi eloon.
Olin pitänyt suhdetta Kristukseen itsestään selvänä.
Annoin elämäni uudelleen Kristukselle.
Päätin parikymppisenä antaa itseni kokonaan Jumalalle.
Se on paras päätös.
Loppumiset, lopputulokset, päätökset, päätelmät
Jonkin asian loppuminen ei aina ole mukavaa.
Joskus loppuminen voi tuntua kielteiseltä asialta.
On aikoja, jolloin jotkin asiat päättyvät.
Niistä tulee synkkiä aikoja.
Puhuin aiemmin siitä, kun jokin asia on päättymässä.
Meidän ei silti pidä pysähtyä.
Puhuin Jeesuksen työstä.
Joh. 19:30:ssä ristillä Jeesus oli kuolemaisillaan.
Hän sanoi: "Se on täytetty!"
Jeesuksen työ maan päällä oli ohi, -
mutta Hän ei ollut vielä lopettanut.
Vaikka jokin aikakausi päättyy, -
se ei tarkoita, että kohtalosi on täyttynyt.
Suhtautuminen aikakausien päättymiseen on tärkeää.
Se voi olla avioero, irtisanominen, konkurssi tai suhteen päättyminen.
Se voi liittyä muuttoon.
Aikakauden loppu, olipa se miten ikävä, -
pimeä, harmaa ja lannistava, -
on tyystin erilainen kuin Jeesuksen täytetty työ.
Jeesus sanoi: "Se on täytetty!" Hän oli vasta alkamassa työnsä.
Jeesuksen tehtävä maan päällä oli täytetty.
Kiitos Jumalalle!
Joskus suhtaudumme nurjasti loppuihin.
Joillakin ihmisillä on vääränlainen ajatus tai teologia.
He luulevat Jumalan hylänneen heidät.
Tällä viikolla sain kolme perättäistä tweettiä.
Tarkoitan Twitterin tweettejä.
Olen Twitter-fani.
Se on yksi yhteydenpitotapa.
Sain kiitospäivänä surullisen tweetin.
Oletan, että tweettaaja oli joko USA:sta tai Kanadassa.
Tämä mies oli hyvin lannistunut.
Hän sanoi: "Tunnen oloni hylätyksi ja yksinäiseksi."
Hän sanoi: "Tyttäreni ei tullut kotiin kiitospäiväksi."
Hän sanoi: "Jumala on unohtanut minut."
"Vietin kiitospäivää kahdestaan vaimoni kanssa."
Kuulostaa siltä, että mies oli menettänyt suhteellisuudentajunsa.
Kenties asian taustalla oli muutakin.
Jos tuntuu, että on Jumalan hylkäämä, -
on liittänyt väärän ajattelun, opin tai teologian -
jonkin asian päättymiseen ja synkkään tai ikävään aikaan.
Väärät johtopäätökset alkavat ryöstää elämää.
Väärä suhtautuminen jonkin asian loppumiseen aiheuttaa katkeruutta.
Katkeruus on aina väärä vastaus ikäviin asioihin.
Ihmiset, jotka keskittyvät vääriin asioihin, -
saattavat alkaa etsiä ulkopuolelta syyllistä ongelmiinsa.
Jos keskipiste tai johtopäätös on väärä, -
sitä saattaa kääntyä sisään päin ja alkaa vähätellä itseään.
Voi alkaa tuntua siltä, että on epäonnistunut.
Silloin ohittaa tärkeän periaatteen Raamatussa.
Luen sen Hepr. 10:9:stä.
Hepr. 10:9: "Hän sanoo: 'Olen tullut täyttämään tahtosi.'"
"Hän poistaa ensimmäisen, pystyttääkseen toisen."
Usein kun Jumala puuttuu elämäämme -
ja meiltä otetaan pois jotakin, -
voi tuntua, että jokin aikakausi on päättymässä.
Tuntuu, että jokin asia on kaatumassa.
On olemassa paholainen, joka ryöstää ja varastaa.
Joskus Jumala ottaa meiltä pois asioita, -
koska Hän haluaa perustaa jotakin suurempaa.
Jumalan päivä alkaa illalla.
Me ajattelemme täysin päin vastoin, -
että päivä alkaa aamulla.
Luomisessa järjestys oli täysin päinvastainen.
Luomiskertomuksessa 1. Moos. 1:5:ssä sanotaan: -
"Jumala kutsui valkeuden päiväksi, ja pimeyden Hän kutsui yöksi."
"Tuli ehtoo, ja tuli aamu, ensimmäinen päivä."
Päivä alkaa pimeydellä.
Pimeys ei ole loppu. Se on usein alku.
Luomiskertomuksessa 1. Moos. 1:8:ssa sanotaan: -
"Jumala kutsui vahvuuden taivaaksi. Tuli ehtoo ja aamu, toinen päivä."
Jakeessa 13 sanotaan: "Tuli ehtoo ja aamu, kolmas päivä."
Jae 19: "Tuli ehtoo ja aamu, neljäs päivä."
Jae 23: "Tuli viides päivä."
Jae 31: "Jumala katsoi kaikkea, mitä Hän tehnyt oli," -
"ja katso, se oli sangen hyvää. Tuli ehtoo ja aamu, kuudes päivä."
Usein synkät hetket ihmiselämässä -
edeltävät sitä, että Jumala haluaa perustaa jotakin.
Luomiskertomuksessa päivä ei toistunut samanlaisena -
kerta toisensa jälkeen.
Jumala eteni päivä päivältä luomistyössä.
Asiat rakentuivat toinen toisensa päälle.
On hyvä toimia Pyhän Hengen tahdossa ja luottaa Jumalaan.
Kannattaa uskoa, että Jeesus on alku ja loppu, alfa ja omega.
Hän on ensimmäinen ja viimeinen.
Kohtaamme elämässämme myös vaikeita ja synkkiä aikoja.
Meidän on ymmärrettävä sydämessä, mitä Jumala voi tehdä pimeydessä.
Psalminkirjoittaja kertoo, -
että pimeydessäkin hänen sydämensä on vahva.
Pimeydessä ihmisillä on tapana kulkea harhaan.
Pimeys on hämmentävää.
On hienoa tajuta, että Hän poistaa ensimmäisen, -
pystyttääkseen toisen.
Kirjoituksista käy ilmi, että ensin oli pimeys, sitten valkeus.
Ensin oli kuolema, sitten elämä. Se, joka kadottaa elämänsä, -
löytää elämän.
Ensin on vanha viinileili, sitten uusi viinileili.
Jos mietitään viinileilin vertauskuvaa, -
uusi asia, jonka Jumala haluaa antaa, uusi viini, -
ei mahdu vanhaan viinileiliin.
Emme näe sitä sillä hetkellä, koska pidämme siitä, mikä on tuttua.
Vastustamme luonnostamme muutosta.
Mitä vanhemmaksi tulee, sitä häiritsevämmältä muutos tuntuu.
Haluamme pitää kiinni tuttuudesta.
Yleensä ihmiset haluavat säästää vanhaa viiniä.
He haluavat pitää vanhan viinin vanhassa leilissä.
Kirjoitukset lupaavat uutta viiniä, joka ei sovi vanhoihin leileihin.
Jeesus kertoi vertauksen viinistä.
Hän puhui sulhasesta, joka otetaan pois.
Jeesus sanoi Luuk. 5:37-38:ssa: -
"Ei kukaan laske nuorta viiniä vanhoihin nahkaleileihin."
"Muutoin nuori viini rikkoo leilit, viini juoksee maahan," -
"ja leilit turmeltuvat."
Viini, tulevaisuuden mahdollisuus, juoksee maahan.
Leili, astia, rikkoutuu.
"Nuori viini on laskettava uusiin leileihin."
Silloin kummatkin säilyvät.
Kristusruumiissakin on vanhoja viinileilejä.
Ne ovat vanhoja asioita, joissa Jumala toimi ennen.
Ne ovat paikkoja, joissa Jumala on joskus toiminut.
Ihmiset yrittivät jatkaa ja kaataa uutta viiniä vanhoihin leileihin.
Usein vanhat leilit ovat menneet rikki.
Jos elämässäsi yrität pitää kiinni vanhoista leileistä, -
leili rikkoutuu ja lisäksi uusi viini menee pilalle -
tai valuu hukkaan.
Seurakuntamme elämässä on ollut hienoja vuosia.
Voimme kertoa monia todistuksia.
Olemme saaneet siunauksia toisensa perään.
Välillä täytyy pysähtyä kiittämään Jumalaa kaikista asioista.
Mietin vaikeinta vuotta tämän seurakunnan pastorina.
Bobbie olisi kanssani varmasti yhtä mieltä.
Olen johtanut seurakuntaa vaikeiden aikojen läpi.
Vuosi 1995 oli minulle surun vuosi.
Teimme sinä vuonna live-ylistyslevyn.
En edes muista tarkkaan, mikä levy se oli.
Muistan, että se oli siunattua aikaa.
Alkoi vuosi 1996.
Lähes kaikki avainhenkilöt olivat poissa.
Kosketinsoittaja lähti, basisti lähti, -
rumpali lähti, pääkitaristi lähti, -
torvensoittaja lähti, äänimies lähti.
Se oli iso jymäys.
Kun vertaa kokonaisuuteen, kyse ei ollut isosta joukosta.
Silti se oli surun ja epätietoisuuden aikaa.
Se oli rankkaa. Sitä oli vaikea ymmärtää.
Tuntui siltä, että meiltä oli otettu jotakin pois.
Se tuntui katastrofaaliselta.
Halusimmehan tavoittaa kansoja ylistysmusiikilla.
Tuntui, että matto vedettiin jalkojemme alta.
Kukaan ei tiennyt, mitä tapahtuisi. Minäkään en tiennyt.
En ymmärtänyt sitä lainkaan.
Ray McCall on Jumalan mies.
Hän oli mentorina elämässäni.
Hän vieraili seurakunnassamme.
Kävelin silloisissa tiloissamme jumalanpalveluksen jälkeen.
Ray katseli suoraan lävitseni.
Hän sanoi eteläafrikkalaisella aksentilla: "Brian!"
"Korkki on poissa pullon suulta. Odota, niin näet."
Osa minusta halusi läpsäistä häntä.
Pidin hänen neuvoaan liian yksinkertaisena.
Samoihin aikoihin 16-vuotias tyttö seurakunnastamme -
teki laulun nimeltä Jesus, What a Beautiful Name.
Reuben Morgan liittyi seurakuntaamme.
Hän kuuluu suurimpiin lauluntekijöihin.
Darlene Zschech nousi esiin. Loppu on historiaa.
Jälkeenpäin kaikki tuntuu selvältä, mutta se ei ollut sitä silloin.
Silloin tuntui, että kaikki loppuu.
Jumala ottaa pois, jotta Hän voi perustaa uutta.
Hän poistaa ensimmäisen, pystyttääkseen toisen.
Kirjoituksissa puhutaan vanhasta ja uudesta liitosta.
Pyhän Hengen voimalla ja Jumalan Sanan kautta -
meidän on tunnistettava, milloin asiat tulevat päätepisteeseensä, -
päätökseensä ja loppuunsa.
Täytyy uskoa, että pimeyden jälkeen valo sarastaa -
ja että kuoleman jälkeen seuraa elämää.
Jumala antaa uusia leilejä vanhojen tilalle.
Jumalan aikataulussa on kiertokulku.
Tulee syksy, talvi, kevät, kesä ja niin edelleen.
Aurinko laskee, tulee yö, aurinko nousee ja tulee päivä.
On voimassa kylvämisen ja niittämisen laki.
Jumalan luomakunnassa on kiertokulun periaate.
Jumala loi asiat sillä tavalla.
Siksi elämä ei ole jatkuvaa menestystarinaa.
Pitää käsittää, ettei elämä ole pelkkää hauskanpitoa.
En tiedä, mistä tuo tuli.
Ellei tunne Jumalan toimintatapoja, -
silloin kun kokee pettymyksen ensi kertaa tai jokin asia päättyy, -
saattaa tuntua siltä, että on tullut Jumalan hylkäämäksi.
Sydän saattaa täyttyä kateudella.
Ihminen saattaa alkaa etsiä syytä muista tai itsestä.
Se on väärä vastaus.
Täytyy ymmärtää, että aina luomisesta alkaen -
pimeydestä puhkeaa uusi huomen.
Luomistyö on eteenpäin menevää. Se etenee vääjäämättä.
Elämä menee eteenpäin Jeesuksen nimessä. Kiitos Jumalalle.
Raamattu on kiehtova.
Luomiskertomuksessa kerrotaan luomisen päivistä.
Teologit ovat pohtineet, loiko Jumala kaiken 7 päivässä.
Varmaa on, että Jumala on Luoja, joka hallitsee maailmankaikkeutta.
Luomiskertomuksessa ei puhuta päivästä ja sen jälkeen yöstä.
Siinä sanotaan, että tuli ilta ja aamu, ensimmäinen päivä.
Näin sanotaan jokaisesta päivästä.
Sitä voi soveltaa elämäänkin.
Pidämme pimeyttä loppuna, mutta Kristuksessa se voi olla uusi alku.
Pimeänä, vaikeana aikana, jolloin tuntuu, että helvetti on irti, -
ja vastustus on tiukkaa, jokin asia on loppumassa.
Tuntuu, että jotakin asiaa tai suhdetta ollaan ottamassa pois.
Se tuntuu kivuliaalta.
Jos luottaa Jumalaan, jokaisen illan jälkeen koittaa uusi aamu.
Uskon aamuihin ja uusiin päiviin, parempiin päiviin -
sinun ja itseni elämässä.
Luotetaan siihen, että voimme tunnistaa, -
milloin Jumala ottaa pois, koska Hän haluaa perustaa jotakin uutta.
Siihen uskova voi luottaa, -
että Jumala antaa jotakin menetetyn tilalle.
Jumala vie aina eteenpäin.
Kiitos Jumalalle Hänen uskollisuudestaan.
Luota koko elämäsi Hänen varaansa. Hän ei vie sitä taaksepäin.
Hän vie aina eteen- ja ylöspäin kohti Jumalan lupauksia.
Löydämme Jumalaa uusilla tasoilla.
Odotuksen liikevoima kasvaa.
Uusi laulu tulee kokouksemme ilmapiiriin ja muuttaa sydämiä.
Faith, Hope and Love on Hillsongin uusi live-ylistyslevy.
Levyllä on 13 laulua, jotka on taltioitu kolmena iltana Sydneyssä.
Sinä elät, olemme vapaita
Veresi on minut lunastanut
CD- ja DVD-levyn sisältävän paketin hinta on 24,95 puntaa.
Tilaa tuote puhelimitse tai verkkokaupasta.
Elämämme pitäisi olla niin vetoavaa, voimallista, -
valaisevaa, merkittävää ja ihmeellistä, -
että ihmiset kysyvät, mitä meissä on.
Radikaalit, rohkeat ja innokkaat ihmiset -
turvaavat kaikissa tilanteissa Jumalan apuun -
ja rukoilevat ihmiskunnan puolesta.
Seurakunta on perhe.
Päätämme seurakuntaan ja Kristukselle kuuluvina -
olla seurakunnan rakentajia.
Haluamme, että Jumala käyttää meitä valtakuntansa työssä.
Sinussa on kaikenlaisia asioita, -
jotka tulevat esiin juuri tällaisina aikoina.
Nyt saamme nauttia upeasta ylistysmusiikista.
Sen jälkeen tahdon kertoa tärkeän sanoman.
Annoit minulle toivon, teit minusta eheän
Ristillä
Otit paikkani, osoitit armoasi
Ristillä, jolla kuolit puolestani
Hänen kirkkautensa ilmestyy
Kuin auringon valo
Ajasta aikaan Hän loistaa
Katso taivaisiin
Kuule enkelten huudot
Pyhä on Herra
Jumalamme elää iäti
Hän hallitsee voimassa ja rakkaudessa
Kumartakoon maa Hänen edessään
Hän on korotettu
Katsomme Herraan
Herraan
Ikuinen Herra
Herra
Jumala Kaikkivaltias on toivomme
Hänen rakkautensa on suurempi kuin mikään muu
Korottakaa Taivasten Jumalaa
Annamme kaiken kunnian
Pastorina minusta on hyvin tyydyttävää nähdä, -
miten Jeesus muuttaa ihmisten elämää.
Jokainen Raamattuun uskova -
voi tuntea Jumalan armon, rakkauden ja anteeksiannon.
Jos et tunne vielä Jeesusta, rukoile: -
"Jeesus, tule elämääni. Tunnustan Sinut Jumalakseni."
"Anna armosi, rakkautesi ja anteeksiantosi elämääni."
Jos rukoilet näin, Jeesus tulee elämääsi. Uskon sen.
Hyvää viikkoa! Siunausta! Uskon, että paras on vielä edessä.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Marianne Tenetz